
Nuo 2020 m. sausio 2 d. keičiasi mokesčio už vaiko išlaikymą darželyje tvarka.
PRAŠOME ATKREIPTI DĖMESĮ Į TVARKOS PAKEITIMUS
Vilniaus miesto savivaldybės tarybos 2019 m. gruodžio 9 d. sprendimas Nr. 1 – 305
Dėl mokesčio už vaiko išlaikymą Vilniaus miesto savivaldybės mokyklose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašo tvirtinimo ir vienos dienos vaiko maitinimo normos nustatymo
Nustatytos vienos dienos vaiko maitinimo normos:
· lopšelio grupėse 2,20 Eur;
· darželio grupėse 2,50 Eur.
Ugdymo reikmėms tenkinti:
Nustatytas 1 Eur mokestis visoms šeimoms ir 0,50 Eur mokestis socialiai remtinoms šeimoms už kiekvieną mėnesio dieną (išskyrus šeštadienius, sekmadienius ir švenčių dienas):
· ikimokyklinio ir priešmokyklinio amžiaus vaiko ugdymo reikmėms ir kitoms išlaidoms, reikalingoms procesui užtikrinti;
· priešmokyklinio amžiaus vaikų bendrojo ugdymo mokyklose ugdymo reikmėms ir kitoms išlaidoms ir darbuotojų darbo apmokėjimui, kai vaikai lanko įstaigą ilgiau kaip 4 valandas.
Mokestis mokamas už kiekvieną lankytą ir be pateisinamos priežasties praleistą dieną.
MOKESTIS UŽ VAIKO MAITINIMĄ MAŽINAMAS
Mokestis už vaiko maitinimą ikimokyklinio ugdymo grupėse mažinamas 50 % JEIGU:
1. Vaikas (vaikai) turi tik vieną iš tėvų (vienas iš tėvų yra miręs, nenurodytas vaiko gimimo liudijime, teismo pripažintas neveiksniu, teismo sprendimu laikinai ar neterminuotai apribota valdžia), pateikus tai patvirtinančius dokumentus.
2. Toje pačioje šeimoje auga (globojami) trys ir daugiau vaikų iki 18 m. arba vyresnių, kurie mokosi pagal bendrojo ugdymo programą, pateikus šeimos sudėtį patvirtinantį dokumentą.
3. Vaikas auga šeimoje, kurioje vienas iš tėvų (globėjų) mokosi pagal bendrojo ugdymo programą, profesinio mokymo programą arba yra aukštosios mokyklos studentas, iki jam sukaks 24 metai, pateikus pažymas apie mokslo tęsimą vasario ir rugsėjo mėnesiais; lengvata netaikoma, jeigu studijos stabdomos arba studentas yra akademinėse atostogose.
4. Vaikui nustatyti dideli arba labai dideli specialieji ugdymosi poreikiai.
5. Vaikas serga onkologine liga, diabetu, astma, epilepsija ir sunkios formos alergija, tėvams pateikus ligą patvirtinančius dokumentus.
6. Vaiko abiem tėvams (globėjams) nustatytas ne didesnis kaip 40 procentų darbingumo lygis, pateikus tai patvirtinančius dokumentus.


MOKESTIS UŽ VAIKO MATINIMĄ NEMOKAMAS JEIGU:

1. Šeima gauna socialinę pašalpą pagal Vilniaus miesto socialinės paramos centro pateiktas pažymas.
2. Vaikas nelanko įstaigos dėl:
2.1. tėvams (globėjams) auginantiems neįgalų vaiką iki aštuoniolikos arba du vaikus iki dvylikos metų ar auginantiems tris ir daugiau vaikų iki dvylikos metų, suteikiamų LR darbo kodekso 138 straipsnyje numatytų papildomų poilsio dienų per mėnesį;
2.2. ligos (mokestis nemokamas nuo trečiosios dėl ligos nelankytos ligos), apie ligą informavus įstaigą įstaigos nustatyta tvarka ir pateisinus dėl ligos nelankytas dienas, per tris darbo dienas nuo pirmos atvykimo po ligos dienos. Jeigu vaikas serga daugiau nei 10 dienų, turi būti pateiktas, tai patvirtinantis dokumentas iš www.esveikata.lt svetainės, nepažeidžiant bendrojo duomenų apsaugos reglamento;
2.3. tėvų (globėjų) kasmetinių ar nemokamų atostogų, pateikus dokumentą iš darbovietės;
2.4. prastovų tėvų (globėjų) darbovietėje, pateikus tai patvirtinančius dokumentus;
2.5. tėvų (globėjų) darbo pagal kintantį grafiką, dirbant nuotoliniu būdu, pateikus iš darbovietės pažymą bei darbo grafikus, kuriuose būtų nurodytas ne darbo dienų skaičius, o užsiimančių individualia veikla - verslo liudijimą ar individualios veiklos pažymą, iki kiekvieno mėnesio paskutinės dienos;
2.6. mokinių atostogų (jeigu ikimokyklinio ugdymo įstaigą lankantis vaikas turi brolių ar seserų, kurie mokosi bendrojo ugdymo mokykloje), tėvams pateikus prašymą; (Prašymas dėl nelankymo mokinių atostogų metu). 
2.7. vasaros meto (birželio-rugpjūčio mėn.);
2.8. nelaimių šeimoje (artimųjų mirtis ir pan.) ne ilgiau kaip 3 dienas;
2.9. įstaigos uždarymo remontui, avariniams darbams, kilus epidemijai ir dėl kitų force majeure atvejų;
3. Mokestis už vaiko maitinimą ir ugdymo reikmių tenkinimą įstaigoje, mokamas už praėjusį mėnesį ir turi būti sumokėtas iki einamojo mėnesio 25 dienos.

Lengvata taikoma pateikus prašymą bei dokumentus, patvirtinančius teisę į lengvatą, nuo kito mėnesio 1 dienos. Už praėjusi laikotarpį mokestis neperskaičiuojamas, išskyrus socialiai remtinas šeimas. (Prašymas dėl lengvatos už vaiko maitinimą taikymo)




___________________________________________
(vardas, pavardė)
___________________________________________
(gyvenamosios vietos adresas)
___________________________________________
(telefonas, elektroninis paštas)


Vilniaus lopšelio-darželio „Vėtrungė“			
L. e. direktoriaus pareigas


PRAŠYMAS
DĖL LENGVATOS UŽ VAIKO MAITINIMĄ TAIKYMO
__________________________
(data)
Vilnius


Prašau mano vaikui __________________________________________ 50 % sumažinti mokestį už vaiko maitinimą ikimokyklinio ir priešmokyklinio ugdymo grupėse, nes (reikiamą pažymėti) :
vaikas (vaikai) turi tik vieną iš tėvų, (jeigu vienas iš vaiko tėvų yra miręs, nenurodytas vaiko gimimo liudijime, teismo pripažintas dingusiu be žinios ar nežinia kur esančiu, teismo pripažintas neveiksniu, teismo sprendimu laikinai ar neterminuotai apribota valdžia), pateikus tai patvirtinančius dokumentus; 
toje pačioje šeimoje auga (globojami) trys ir daugiau vaikų iki 18 metų arba vyresnių, kurie mokosi pagal bendrojo ugdymo programą; 
vaikas auga šeimoje, kurioje vienas iš tėvų (globėjų) mokosi pagal bendrojo ugdymo 
programą, profesinio mokymo programą arba yra aukštosios mokyklos studentas, iki jam sukaks 24 metai;
vaikui nustatyti dideli arba labai dideli specialieji ugdymosi poreikiai;
vaikas serga onkologine liga, diabetu, astma, epilepsija ir sunkios formos alergija;
vaiko abiem tėvams (globėjams) nustatytas ne didesnis kaip 40% darbingumo lygis.

_________________________                                    _____________________________________
(parašas)                                                                                                 (vardas, pavardė)

		





___________________________________________
(vardas, pavardė)
___________________________________________
(gyvenamosios vietos adresas)
___________________________________________
(telefonas, elektroninis paštas)


Vilniaus lopšelio-darželio „Vėtrungė“			
L. e. direktoriaus pareigas


PRAŠYMAS
DĖL NELANKYMO MOKINIŲ ATOSTOGŲ METU
__________________________
(data)
Vilnius

Prašau leisti mano dukrai/sūnui ______________________________________________,   
                                                                                           (vaiko vardas, pavardė)
lankančiam (-iai) ___________________ grupę, nelankyti Vilniaus lopšelio-darželio „Vėtrungė“ 
                                  (grupės pavadinimas)
mokinių atostogų metų nuo ______________________ iki ______________________.
                                              (data)                                                            (data)





__________________________                                                              _______________________________________
                   (parašas)                                                                                                         (vardas, pavardė)



